CELEX: 62009CN0496
Language: fi
Date: 2009-12-02 00:00:00
Title: Asia C-496/09: Kanne 2.12.2009 (faksi 30.11.2009 ) — komissio v. Italia

30.1.2010   
            
            
               FI
            
            
               Euroopan unionin virallinen lehti
            
            
               C 24/44
            
         Kanne 2.12.2009 (faksi 30.11.2009) — komissio v. Italia
   (Asia C-496/09)
   2010/C 24/77
   Oikeudenkäyntikieli: italia
   
      Asianosaiset
   
   
      Kantaja: Euroopan yhteisöjen komissio (asiamiehet: L. Pignataro ja E. Righini)
   
      Vastaaja: Italian tasavalta
   
      Vaatimukset
   
   
               —
            
            
               on todettava, että Italian tasavalta ei ole noudattanut työllisyyden edistämiseen tähtäävistä Italian tukitoimenpiteistä 11.5.1999 tehdyn komission päätöksen 2000/128/EY (1) ja EY 228 artiklan 1 kohdan mukaisia velvoitteitaan, koska se ei ole toteuttanut kaikkia Euroopan yhteisöjen tuomioistuimen asiassa C-99/02 1.4.2004 antaman sen tuomion täytäntöönpanemiseksi tarvittavia toimenpiteitä, jossa on kyse edellä mainitun päätöksen mukaisesti sääntöjenvastaisiksi ja yhteismarkkinoille soveltumattomiksi katsottujen tukien perimisestä takaisin tuensaajilta
            
         
               —
            
            
               Italian tasavalta on velvoitettava maksamaan komissiolle 285 696 euron suuruinen uhkasakko kultakin päivältä, jolla päätökseen 2000/128/EY liittyvässä asiassa C-99/02 annetun tuomion noudattamisen kannalta tarpeellisten toimien toteuttaminen viivästyy, tämän tuomion julistamispäivästä siihen asti, kunnes asiassa C-99/02 annettu tuomio on pantu täytäntöön
            
         
               —
            
            
               Italian tasavalta on velvoitettava maksamaan komissiolle kiinteämääräinen hyvitys, jonka suuruus määräytyy kertomalla 31 744 euron suuruinen päivittäinen summa niiden päivien lukumäärällä, joilla rikkomista on jatkettu siihen päivään saakka, jona nyt esillä olevassa päätöstä 2000/128/EY koskevassa asiassa annetaan tuomio
            
         
               —
            
            
               Italian tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Italian tasavalta ei ole toteuttanut kaikkia päätöksellä sääntöjenvastaisiksi ja yhteismarkkinoille soveltumattomiksi todettujen tukien takaisinperimiseksi tarvittavia toimenpiteitä, koska kesäkuussa 2009 se peri takaisin ainoastaan 52 088 600,60 euroa, kun takaisinperittävä kokonaissumma on 281 525 686,79 euroa. Italian tasavalta myöntää, että sen on perittävä takaisin vielä 229 437 086,19 euroa. Se ei siten ole toteuttanut kaikkia tarvittavia toimenpiteitä päätöksen noudattamiseksi.
   
      (1)  EYVL L 42, s. 1.